80-100 nye værelser, 6-7 selskabs- og mødelokaler og en helt ny restaurant. Det er noget af det, Hotel Hvide Hus i Aalborg får lov til at bygge, efter kommunens teknik- og miljøudvalg i dag godkendte planerne for udvidelsen af hotellet. Det eksisterende hotel er bygget i 1968. Med udvidelsen håber Hotel Hvide Hus at forny det arkitoniske udtryk, så det samlede hotel fremstår mere moderne.

Referat:
Efter godkendelse fra teknik- og miljøudvalget i Aalborg Kommune kan Hotel Hvide Hus nu udvide til omkring det dobbelt areal.